Ի՛նչ լավ է, որ մեր քաղաքում արթնանում, պտտվում ու մեր ռադիոյից խոսում է նա՝ Մայրանուշ Գրիգորյանը, մեր Մարոն։ Կին, ում դուք էլ կարող եք մոտենալ և զրուցել ինչից ասես, որովհետև նրա մայրն իրեն բարուրել է յոթ տնից վերցրած կտորտանքով և, միգուցե, հենց այդ 7 տուն ճակատագիրն է նրան դարձրել քաղաքի ամենամարդամոտ ու ամենաշփվող արարածը։ Աղջիկը, ով սոված ու բոկոտն կանգնած էր Երևանի Օմար Խայամ կոչվող մի հին փողոցում, մի օր հանկարծ հարևանի հեռուստացույցով տեսավ զվարթ, թեթև ու երգեցիկ արտիստներին ու գոչեց՝ «Դուք ինձնից ծաղկավաճառ չեք ստանա»։